KURZUS: Veszélyes áruk csomagolása

MODUL: A veszélyes áruk osztályai

2.2. lecke: Veszélyes áruk osztályai - 2

| Cél: A tananyag célja, hogy a hallgató ismerje meg a veszélyes áru szabályozások által kialakított osztályokat, azok főbb alosztályait és egyéb ismérveit, annak érdekében, hogy megismerje az egyes osztályokhoz tartozó speciális szállítási kockázati tényezőket.
Követelmények: Ön akkor sajátította el megfelelően a tananyagot, ha képes
felsorolásból ki tudja választani egy adott osztály veszélyforrását; adott veszélyes áru-osztályhoz párosítani tudja annak bárcáját; felsorolásból ki tudja választani, hogy adott osztályba mely anyagok tartoznak; felsorolásból ki tudja választani, kit jelent az ÖBH rövidítés. felsorolásból ki tudja választani, mely szabályzatok rögzítik a radioaktív anyagok közúti szállítását;
Időszükséglet: A tananyag elsajátításához körülbelül 120 percre lesz szüksége.
Kulcsfogalmak
Gyújtó hatású (oxidáló) anyagok Szerves peroxidok Mérgező anyagok Fertőző anyagok Radioaktív anyagok Maró anyagok Különféle veszélyes anyagok és tárgyak
Tananyag
A veszélyes áruféleségek mennyisége folyamatosan változik, átalakul és bővül. Ahhoz hogy mégis áttekinthetőek és rendszerezhetőek legyenek, a veszélyes árukat osztályokba soroljuk. A veszélyes áruk és az áruosztályok felsorolása az ADR "A" Mellékletében (3.2A - 3.2B táblázatokban) találhatók meg.
Itt ismét feltüntetjük az előző leckében már bemutatott táblázatot:
Osztály | Megnevezés | Példák
1 | Robbanóanyagok és - tárgyak | trotil, tűzijáték
2 | Gázok | aeroszol, altatógáz, klímagáz
3 | Gyúlékony folyadékok | festék, benzin, alkohol
4.1 | Gyúlékony szilárd anyagok, önreaktív anyagok, szilárd érzéktelenített robbanóanyagok | gyufa, vörös foszfor
4.2 | Öngyulladásra hajlamos anyagok | fehér/sárga foszfor
4.3 | Vízzel érintkezve gyúlékony gázokat fejlesztő anyagok | kalcium-karbid, nátrium cella
5.1 | Gyújtó hatású (oxidáló) anyagok | kalcium-klorát, műtrágya (AN)
5.2 | Szerves peroxidok | butil-hidroperoxid
6.1 | Mérgező anyagok | arzén
6.2 | Fertőző anyagok | klinikai hulladék
7 | Radioaktív anyagok | urán, kobalt
8 | Maró anyagok | sav, lúg
9 | Különféle veszélyes anyagok és tárgyak | azbeszt, kondenzátor
1. Az 5.1 osztály - Gyújtó hatású (oxidáló) anyagok
Jegyezze meg, mely anyagok tartoznak az 5.1 Alosztályba és milyen veszéllyel kell számolni ezen osztály esetén!
Az 5.1 osztályba tartoznak azok az anyagok, amelyek - anélkül, hogy önmaguk szükségképpen gyúlékonyak lennének - általában oxigén felszabadulásával más anyagok meggyulladását idézhetik elő, táplálják az égést.
Jegyezze meg, hogyan néz ki az 5.1 Osztály bárcája!
Gyújtó hatású (oxidáló) anyagok bárcája
1. ábra
Olvassa el az alábbi, kiegészítő anyagot!
Az 5.1 osztály veszélyes árui a következő osztályozási kódok valamelyikéhez - csoportosítás - rendelhetők:
O - Oxidáld (gyújtó hatású) anyagok járulékos veszély nélkül O1 - Folyékony anyagok O2 - Szilárd anyagok O3 - Tárgyak OF - Oxidáló (gyújtó hatású) anyagok, szilárd, gyúlékony OS - Oxidáló (gyújtó hatású) anyagok, szilárd, önmelegedő OW - Oxidáló (gyújtó hatású) anyagok, szilárd, vízzel érintkezve gyúlékony gázokat fejleszt OT - Oxidáló (gyújtó hatású) anyagok, mérgező OT1 - Folyékony anyagok OT2 - Szilárd anyagok OC - Oxidáló (gyújtó hatású) anyagok, maró OC1 - Folyékony anyagok OC2 - Szilárd anyagok OTC - Oxidáló (gyújtó hatású) anyagok, mérgező, maró
Az osztályba tartozó áruk az általuk képviselt veszély alapján általában az alábbi csomagolási csoport egyikéhez rendelhető és ezek valamelyikével kerülnek bejegyzésre a fuvarokmányba:
I - Nagyon veszélyes anyag II - Veszélyes anyag III - Kevésbé veszélyes anyag
Megjegyzés: A gyújtó hatású anyag veszélyessége általában az anyag cellulózzal alkotott különböző tömegarányú keverékének vizsgálata alapján határozhatók meg.
Az 5.1 osztályba tartozó veszélyes áruk például: műtrágya, kálium- permanganát, hidrogén-peroxid oldat.
2. Az 5.2 osztály - Szerves peroxidok
Jegyezze meg, mely anyagok tartoznak az 5.2. Alosztályba és milyen veszéllyel kell számolni ezen osztály esetén!
5.2 osztályba tartoznak a szerves peroxidok. A szerves peroxidok - O - O - oxigén - szerkezetet tartalmaznak (éghetőek), ezért labilis anyagok, amelyek spontán öngyorsuló bomláshoz (vagy kapcsolódáshoz), végül is robbanáshoz vezethetnek. A robbanást (spontán reakciót) különböző szennyeződések (rozsda, trágya, savak; stb.), fény, melegedés válthatja ki. A legveszélyesebbek hőhatásra robbannak. Többnyire a szaruhártyát is károsítják, vagy a bőr felmaródását okozhatják.
A biztonságos szállítás céljából számos szerves peroxidot megfelelő folyadékkal (hígítóval) vagy más alkalmas anyaggal érzéktelenítenek.
Jegyezze meg, hogyan néznek ki az 5.2 Osztály bárcái!
Szerves peroxidok bárcája
2. ábra
Az 5.2 osztály anyagai, veszélyességüktől függően összesen hét A-G típusra vannak osztva, pl.: UN 3106 D TÍPUSÚ SZILÁRD SZERVES PEROXID (Acetil-aceton-peroxid, pasztaként).
Az A típusú szerves peroxidok szállításra nem fogadhatók el, a G típusú szerves peroxidok viszont az ADR előírásai nélkül szállíthatók.
A szerves peroxidok egy része hőmérséklet-szabályozás nélkül szállítható, a többi viszont csak hőmérséklet-szabályozással.
Jegyezze meg, mit jelent az ÖBH rövidítés!
Ilyenkor a szállításhoz szükséges szabályozási- és a vészhőmérsékletet az öngyorsuló bomlási hőmérsékletből (ÖBH - angolul: SADT) vezetik le. Az öngyorsuló bomlási hőmérséklet az a legalacsonyabb hőmérséklet, amelynél a szállítás során használt csomagolásban levő anyagnál az öngyorsuló bomlás bekövetkezhet.
Olvassa el az alábbi, kiegészítő anyagot!
Az 5.2 osztály veszélyes árui a következő osztályozási kódok valamelyikéhez - csoportosítás- rendelhetők:
P1 - Szerves Peroxidok hőmérséklet - szabályozás nélkül P2 - Szerves peroxidok hőmérséklet - szabályozással
Az osztályba tartozó áruk általában az alábbi csomagolási csoporthoz rendelhetők:
II- (vagy I) csomagolási csoportba tartozó csomagolóeszköz kijelöléséhez.
Az I csomagolási csoportba tartozó fémcsomagoló eszköz azonban nem használható.
Megjegyzés: Sok 5.2 osztályba tartozó anyag szállítására különleges követelmények vonatkoznak. Az 5.2. osztályba tartozó anyagok szállítása és a 4.1 osztályba tárgyalt önreaktív anyagok szállítása sok tekintetben megegyezik, illetve hasonló.
Az 5.2 osztályba tartozó veszélyes áruk például: terc-butil-hidroperoxid, dibenzoil-peroxid.
3. A 6.1 osztály - Mérgező anyagok
Jegyezze meg, mely anyagok tartoznak az 6.1. Alosztályba és milyen veszéllyel kell számolni ezen osztály esetén!
A 6.1 osztályba tartoznak a mérgező anyagok. A mérgező anyagok azok, amelyek viszonylag csekély mennyiségben egyszeri vagy rövid ideig tartó behatással károsíthatják az ember egészségét, vagy halálát okozhatják.
A mérgező hatás attól is függ, hogy a szervezetbe került anyag a testnedvekben illetve a zsírban mennyire jól oldódik, mert ez befolyásolja felszívódást.
Jegyezze meg, hogyan néz ki a 6.1 Osztály bárcája!
Mérgező anyagok bárcája
3. ábra
Olvassa el az alábbi, kiegészítő anyagot!
A 6.1 osztály veszélyes árui a következő osztályozási kódok valamelyikéhez - csoportosítás - rendelhetők:
T - Mérgező anyagok járulékos veszély nélkül T1 - Szerves folyékony anyagok T2 - Szerves szilárd anyagok T3 - Szerves fémvegyületek T4 - Szervetlen folyékony anyagok T5 - Szervetlen szilárd anyagok T6 - Peszticidek (növényvédő szerek), folyékony T7 - Peszticidek (növényvédő szerek), szilárd T8 - Minták, T9 - egyéb mérgező anyagok TF - Mérgező anyagok, gyúlékony TF1 - Folyékony anyagok TF2 - Peszticidként használt anyagok, folyékony TF3 - Szilárd anyagok TS - Mérgező anyagok, szilárd, önmelegedő TW - Mérgező anyagok, szilárd, vízzel érintkezve gyúlékony gázokat fejleszt TW1 - Folyékony anyagok TW2 - Szilárd anyagok TO - Mérgező anyagok, oxidáló (gyújtó hatású) TO1 - Folyékony anyagok TO2 - Szilárd anyagok TC - Mérgező anyagok, maró TC1 - Szerves, folyékony anyagok TC2 - Szerves, szilárd anyagok TC3 - Szervetlen, folyékony anyagok TÍC4 - Szervetlen, szilárd anyagok TFC - Mérgezőanyagok, gyúlékony, maró TFW - Mérgező, gyúlékony, vízzel reaktív anyagok, amelyek vízzel érintkezve gyúlékony gázokat fejlesztenek
Az osztályba tartozó áruk az általuk képviselt veszély alapján általában az alábbi csomagolási csoport egyikéhez rendelhető és ezek valamelyikével kerülnek bejegyzésre a fuvarokmányba:
I. Nagyon mérgező anyag II. Mérgező anyag III. Enyhén mérgező anyag
A könnygáz anyagok a II. csomagolási csoporthoz tartoznak, még ha mérgezőképességük a III. csomagolási csoport értékeinek felel is meg.
Megjegyzés: Az LD (letális dózis) jelentése: halálos adag. lenyelésre és bőrön át történő felszívódásra. Az LC (letális koncentráció) jelentése: Halálos koncentráció, a belégzésre történő mérgezés jellemzésére. Az LD50 (közepesen halálos dózis), LC50-ben az 50-es jelzés arra utal, hogy kísérleti állomány felének a halálát képes okozni.
A 6.1 osztályba tartozó veszélyes áruk például: Hidrogén cianid, terbufosz, anilin.
4. A 6.2 osztály - Fertőző anyagok
Jegyezze meg, mely anyagok tartoznak az 6.2 Osztályba, és milyen veszéllyel kell számolni ezen osztály esetén!
A 6.2 osztályba a fertőzés okozására alkalmas anyagok tartoznak.
Az osztályra jellemző veszély, hogy a szállítási baleset során bekövetkezhető károsító hatás nem annyira azonnali, jól látható, mint a többi osztály anyagainál. A károsító hatás ilyen "alattomos" természete miatt nagyon nehéz a védekezés, ezért a csomagolási és szállítási feltételek is rendkívül szigorúak.
A fertőző anyagok olyan anyagok, amelyekről ismert vagy okkal feltételezhető, hogy kórokozókat tartalmaznak. A kórokozók olyan mikroorganizmusok (beleértve a baktériumokat, vírusokat, rickettsiákat, parazitákat, gombákat) és más hatóanyagok, pl. a prionok, amelyek képesek ember vagy állat megbetegedését okozni.
A fertőzés veszélyének, illetve mértékének megítélésére az ADR a fertőző anyagokat "A" és "B" kategóriára osztja. Az olyan fertőző anyagot, amely - ha a védőcsomagolásból szállítás során kiszabadul és ennek eredményeként - emberrel vagy állattal fizikai kapcsolatba kerülve képes emberben vagy állatban tartós egészségkárosodást, életveszélyes vagy halálos megbetegedést okozni "A" kategóriában tartozó fertőző anyagnak nevezzük.
Bármelyik kategóriába tartozhatnak vírusok, baktériumok, gombák, paraziták, rekombináns mikroorganizmusok (hibridek, mutánsok), genetikailag módosított mikroorganizmusok, ezeket tartalmazó termékek, minták vagy hulladékok, humán vagy állatgyógyászati felhasználásra szánt biológiai termékek, gyógyászati eszközök, de akár fertőzött élő állatok is. A fertőző anyagok egy része csak az állatokra veszélyes, míg vannak olyanok, amelyek az emberre is.
Jegyezze meg, hogyan néz ki a 6.2 Osztály bárcája!
Fertőző anyagok bárcája
4. ábra
Olvassa el az alábbi kiegészítő anyagot!
A 6.2 osztály veszélyes árui a következő osztályozási kódok valamelyikéhez - csoportosítás - rendelhetők:
I - Fertőző anyagok I1 - Emberekre ártalmas fertőző anyagok I2 - Csak állatokra ártalmas fertőző anyagok I3 - Kórházi hulladékok I4 - Biológiai anyagok
Az osztályba tartozó áruk az általuk képviselt veszély alapján általában az alábbi csomagolási csoport egyikéhez rendelhető és ezek valamelyikével kerülnek bejegyzésre a fuvarokmányba:
II - Veszélyes anyag
Azok az emberi, ill. állati minták, amelyeknél elenyésző annak a valószínűsége, hogy kórokozókat tartalmaznak, nem tartoznak az ADR előírásainak hatálya alá, ha olyan csomagolásban szállítják, amely megakadályozza, hogy kiszivárogjanak, és a "mentességgel szállítható emberi minta", ill. "mentességgel szállítható állati minta " felirattal meg vannak jelölve. Ez a csomagolás három részből áll (elsődleges belső tartály, másodlagos belső csomagolás és külső csomagolás) és a küldeménydarab egyik oldalfelületének mérete legalább 100 x 100 mm.
Így lehet szállítani többek között az antitestek (PSA) meghatározására szolgáló vér- és vizelet mintákat; a szív-, máj-, vese funkció vagy terápiás célú gyógyszerszint meghatározásához szükséges mintákat a kábítószer vagy alkohol kimutatására szolgáló mintákat; a terhesség kimutatására szolgáló mintákat stb.
Megjegyzés: Azok a fertőző anyagok, melyek csomagolási csoport megadása nélkül kerülnek a fuvarokmányba bejegyzésre különösen veszélyesnek tekintendőek. A fertőző kórokozókat gyakran mélyhűtött, cseppfolyósított nitrogénba, azaz mélyhűtve (hibernálva) szállítják.
A 6.2 osztályba tartozó veszélyes áruk például: afrikai sertéspestis, staphylococcus törzsek, veszettség, lépfene.
5. A 7. osztály - Radioaktív anyagok
Jegyezze meg, mely anyagok tartoznak a 7. osztályba és milyen veszéllyel kell számolni ezen osztály esetén!
A 7. osztályba tartoznak a radioaktív anyagok. A radioaktív anyagok radionuklidot tartalmaznak. A radioaktív anyagok közé tartoznak a felületszennyezett anyagok (SCO) is.
A radioaktív anyagok egészségkárosító hatása arányos a szervezet által elnyelt és ott felhalmozódott dózissal. A természetes háttérsugárzás 2,5 mSv/év. Ennek az értéknek a többszöröse még bizonyítottan nem káros az egészségre. A radioaktív anyagok osztályozására az új NAÜ előírások szerint izotóponként különböző fajlagos aktivitást és aktivitást határoznak meg.
A radon-222 felezési ideje 4 nap, a jód izotópé (I-131) pedig 8 nap. de vannak olyan radioaktív anyagok, melyeknél ez több millió év.
Jegyezze meg, mely szabályzatok rögzítik a radioaktív anyagok közúti szállítását!
A radioaktív anyagok szállítása különleges engedélyezést igényel. Szállításukra az ADR-ben is a IAEA (Nemzetközi Atomenergia Ügynökség) ajánlásai érvényesülnek (a NAÜ vonatkozó - 6. számú biztonsági sorozata - Regulations for the Safe Transport of Radioactive Material).
A 7. osztályra vonatkozó különleges előírások ebben a kézikönyvben teljes körű részletességgel és magyarázatokkal nem kerültek feldolgozásra, de a munkatáblázatokban (sárga és kék oldalakon) a radioaktív anyagok szállítására vonatkozó előírások szerepelnek.
Jegyezze meg, hogyan néznek ki a 7. Osztály bárcái!
Radioaktív anyagok bárcái
5. ábra
A 7. osztályba tartozó veszélyes áruk például: Ozmium, urán- hexafluorid, füstérzékelők, korszerű fényforrások.
6. A 8. osztály - Maró anyagok
Jegyezze meg, mely anyagok tartoznak az 8 osztályba és milyen veszéllyel kell számolni ezen osztály esetén!
A 8. osztályba tartoznak a maró anyagok, ill. ilyen anyagokat tartalmazó tárgyak. A maró anyagok az élő szövetet többnyire megtámadják, roncsolják és a fémeket, például magát a szállító járművet is károsíthatják. Maró anyagnak számítanak azok az anyagok is, melyek csak víz jelenlétében képeznek maró anyagot, vagy a levegő páratartalmától függően maró gőzöket (ködöt) képeznek.
Jegyezze meg, hogyan néz ki a 8. Osztály bárcája!
Maró anyagok bárcája
6 ábra
Olvassa el az alábbi, kiegészítő anyagot!
A 8 osztály veszélyes árul a következő osztályozási kódok valamelyikéhez - csoportosítás - rendelhetők:
C - Maró anyagok járulékos veszély nélkül, savas C1 - Szervetlen folyékony anyagok C2 - Szervetlen szilárd anyagok C3 - Szerves folyékony anyagok C4 - Szerves szilárd anyagok C - Maró anyagok járulékos veszély nélkül, lúgos C5 - Szervetlen folyékony anyagok C6 - Szervetlen szilárd anyagok C7 - Szerves folyékony anyagok C8 - Szerves szilárd anyagok C - Maró anyagok és tárgyak járulékos veszély nélkül, egyéb C9 - Folyékony anyagok C10 - Szilárd anyag C11 - Tárgyak CF - Maró anyagok, gyúlékony CF1 - Folyékony anyagok CF2 - Szilárd anyagok CS - Maró anyagok, önmelegedő CS1 - Folyékony anyagok CS2 - Szilárd anyagok CW - Maró anyagok, melyek vízzel érintkezve gyúlékony gázt fejlesztenek CW1 - Folyékony anyagok CW2 - Szilárd anyagok CO - Maró anyagok, oxidáló (gyújtó hatású) CO1 - Folyékony anyagok CO2 - Szilárd anyagok CT - Maró anyagok és tárgyak, mérgező CT1 - Folyékony anyagok CT2 - Szilárd anyagok CT3 - Tárgyak CFT - Maró anyagok, folyékony, gyúlékony, mérgező COT - Maró anyagok, oxidáló (gyújtó hatású), mérgező
Az osztályba tartozó áruk az általuk képviselt veszély alapján általában az alábbi csomagolási csoport egyikéhez rendelhető és ezek valamelyikével kerülnek bejegyzésre a fuvarokmányba:
I - Nagyon veszélyes anyag II - Veszélyes anyag III - Kevésbé veszélyes anyag
A folyadékoknál, ill. a szállítás alatt folyékonnyá válható szilárd anyagoknál, melyek nem okoznak az emberi bőrön annak teljes vastagságában roncsolódást, figyelembe kell venni a fém felületekre gyakorolt korróziós hatást, azaz ha a fémeket roncsolják, akkor maró anyagnak minősülnek.
A 8. osztályba tartozó veszélyes áruk például: kénsav, nátrium - hidroxid, ecetsav, savas akkumulátor.
7. A 9. osztály - Különféle veszélyes anyagok és tárgyak
Jegyezze meg, mely anyagok tartoznak az 9 osztályba és milyen veszéllyel kell számolni ezen osztály esetén!
A 9. osztályba tartozó veszélyes áruk más, eltérő veszélyt képviselnek, mint a 1-8 osztályba tartozó áruk. Ilyen veszély lehet például a rákkeltő is. Ebbe az osztályba tartoznak a tűz estén dioxinokat képző anyagok is.
A 9. osztályba tartoznak azok a vízszennyező anyagok (vízi környezetet szennyező - aquatic toxic) is, amelyek a vízszennyezés veszélyén kívül semmilyen más ADR-ben meghatározott veszélyes tulajdonsággal nem rendelkeznek.
A vízi környezetre veszélyes anyagok osztályozása a GHS 3. revideált változata alapján történik az akut-1 és krónikus-1 illetve 2 kategória szerint.
Ha az anyag vízszennyező, akkor a vízi környezet veszélyeztetését az UN 3077 UN 082 kivételével járulékos veszélyként meg kell adni, függetlenül attól, hogy az adott áru melyik ADR osztályba is tartozik. Ezt nevezzük az ADR szerint: "környezetre veszélyes" anyagoknak (Environmentally hazardous).
Jegyezze meg, hogyan néznek ki a 9. Osztály bárcái!
Különféle veszélyes anyagok és tárgyak bárcája
7. ábra
Környezetre veszélyes anyagok jelölése
8. ábra
Ebbe az osztályba tartoznak egyes allergéneket tartalmazó anyagok.
Azok a magas hőmérsékletű anyagok, melyek nem tartoznak a 3. osztályba, ennek az osztálynak az anyagai, amennyiben legalább 100°C (szilárd anyag esetén legalább 240 °C - például forró fémtömbök) hőmérsékleten szállítják azokat. Például az alumínium olvasztott (700 °C fölötti hőmérsékleten) formában történő szállítása, a 9 osztály különleges feltételei szerint történhet.
Azok a Basel-i Egyezmény szerinti veszélyes hulladékok, melyek veszélyességük alapján minősülnek veszélyes árunak az ADR szerint, a veszélyes hulladékokra vonatkozó ADR rendelkezések értelmében M6-M7 osztályozási kód veszélyes áruként is szállíthatók (UN3077 és UN3082).
A géntechnológiával módosított mikroorganizmusok (GMMO-k) és élő (GMO-k) olyan mikroorganizmusok és élő szervezetek, amelyek genetikai anyagát szándékosan, génsebészeti beavatkozással úgy változtatták meg, ami a természetben nem fordul elő szintén veszélyes árunak minősülhet az ADR szerint.
Külön meg kell említeni a lítium (fém) - és lítium ion akkumulátorokat, valamint a kondenzátorokat is. Itt a rövidzárlat veszélye ellen kell elsősorban védekezni.
Olvassa el az alábbi, kiegészítő anyagot!
A 9 osztály veszélyes árui a következő osztályozási kódok valamelyikéhez - csoportosítás - rendelhetők:
M1 - Anyagok, melyek finom poruk belégzése esetén az egészséget veszélyeztetik (rákot okoznak)
M2 - Anyagok és készülékek, melyekből tűz esetén dioxinok (idegméreg, mely a zsírban kötődik)képződhetnek
M3 - Gyúlékony gőzöket fejlesztő anyagok
M4 - Lítium akkumulátorok
M5 - Életmentő készülékek
M6 - M8- Környezetre veszélyes anyagok
M6 - Vízi környezetre veszélyes anyagok, folyékony
M7 - Vízi környezetre veszélyes anyagok, szilárd
M8 - Géntechnológiával módosított mikroorganizmusok és élőszervezetek
M9 - 10 - Magas hőmérsékletű anyagok
M9 - Folyékony anyagok
M10 - Szilárd anyagok
M11 - Egyéb anyagok melyek egyetlen eddigi veszéllyel nem rendelkeznek, de a szállítás alatt veszélyt jelentenek
Az osztályba tartozó áruk az általuk képviselt veszély alapján általában az alábbi csomagolási csoport egyikéhez rendelhető és ezek valamelyikével kerülnek bejegyzésre a fuvarokmányba:
Veszélyes anyag Kevésbé veszélyes anyag
Megjegyzés: Ebben az osztályban azért nincs "nagyon veszélyes anyag", mert az ilyen anyagok az 1-8 osztályok valamelyikében már szerepelnek.
A 9. Osztályba tartozó veszélyes áruk például: kék azbeszt, habosítható polimer gyöngyök, légzsákfelfúvók, szilárd ammónia-vegyületek.

| Önellenőrző kérdések
1. Jelölje be az 5.1. Osztály fő veszélyét!
| Gyúlékonyság
| Radioaktivitás
| Mérgezés
| Önreaktivitás
2. Jelölje meg az 5.1. Osztály bárcáját!
| A
| B
| C
| D
3. Jelölje be az 5.1. Osztályba tartozó anyagot!
| gázolaj
| lőpor
| azbeszt
| műtrágya
4. Jelölje meg az 5.2. Osztály anyagait
| Szevetlen peroxidok
| Szerves műtrágyák
| Szerves peroxidok
| Maró anyagok
5. Jelölje meg az 5.2. Osztály bárcáját!
| A
| B
| C
| D
6. A szerves peroxidok esetén nagy jelentősége van a hőmérsékletszabályozásnak, mert az ÖBH fontos anyag tulajdonság. Mi az ÖBH?
| Önreaktív Bomlási Határ
| Öngyorsuló Bomlási Hőmérséklet
| Önreaktív Bomlás Hőmérséklete
7. Jelölje be az 6.1. Osztály fő veszélyét!
| Marás
| Fertőzés
| Mérgezés
| Önreaktivitás
8. Jelölje meg az 6.1. Osztály bárcáját!
| A
| B
| C
| D
9. Jelölje be az 6.1. Osztályba tartozó anyagokat!
| arzén
| lőpor
| pestis
| fertőzött vér
10. Jelölje be az 6.2. Osztály fő veszélyét!
| Robbanás
| Mérgezés
| Marás
| Fertőzés
11. Jelölje meg a 6.2 Osztály bárcáját!
| A
| B
| C
| D
12. Jelölje be a 7. Osztály fő veszélyét!
| Robbanás
| Gyúlékonyság
| Marás
| Radioaktivitás
13. Jelölje meg a 7. Osztály bárcáit!
| A
| B
| C
| D
14. Jelölje meg, mely szabályzatok rögzítik a radioaktív anyagok közúti szállítását!
| ADR, IAEA
| ADN, IAEA
| IATA
| ADR, IMDG
15. Jelölje be a 8. Osztály fő veszélyét!
| Robbanás
| Gyúlékonyság
| Marás
16. Jelölje meg a 8. Osztály bárcáját!
| A
| B
| C
| D
17. Jelölje be a 8. Osztályba tartozó anyagokat!
| lőpor
| kénsav
| műtrágya
| sósav
18. Jelölje meg a 9. Osztály bárcáját!
| A
| B
| C
| D
19. Jelölje be a 9. Osztályba tartozó anyagokat!
| azbeszt
| légzsák felfúvó
| műtrágya
| injekciós tű