KURZUS: Veszélyes áruk csomagolása

MODUL: A szállításban részvevő áruk csomagolási mód szerinti megkülönböztetése

3.3. lecke: Küldeménydarabok normál csomagolásként történő kialakítása

| Cél: A tananyag célja, hogy a hallgató elsajátítsa és megismerje azon csomagolási változatokat amelyek a szállítás során a leggyakrabban előfordulnak. Az egyes csomagolóeszközök és anyagokhoz tartalmazó kódok elsajátításával lehetővé válik számára, hogy bármilyen csomagolóeszközt a hozzátartozó kód alapján visszaazonosítson. Valamint lehetővé válik az az egyes anyagok esetén a szabályzatok figyelembevételével, hogy a kód alapján meg tudja állapítani, hogy az adott csomagolás alkalmazható vagy sem
Követelmények: Ön akkor sajátította el megfelelően a tananyagot, ha
felsorolásból ki tudja választani, mit jelölnek a P, IBC és LP jelölések; felsorolásból ki tudja választani, mit tartalmaz a csomagolási utasítás; felsorolásból ki tudja választani, hogyan jelöljük a csomagolóeszköz típusát és anyagát; felsorolásból ki tudja választani adott csomagolóeszköz kódját; felsorolásból ki tudja választani, minimum hány centiméter a levehető tető átmérője; felsorolásból ki tudja választani a finomlemez csomagolóeszköz anyagát és falvastagságát.
Időszükséglet: A tananyag elsajátításához körülbelül 120 percre lesz szüksége.
Kulcsfogalmak
Normál csomagolás Hordó Kanna Láda Összetett csomagolóeszköz Zsák Finomlemez csomagolóeszköz
Tananyag
A korábban leírtak alapján logikusan következik, hogy a különböző engedmények és korlátozások mellett a szállítás legnagyobb volumenét azon becsomagolt termékek köre teszi ki, amelyek a szállítási kockázat szempontjából már nagyobb kockázatot jelentenek, de ezzel egyidejűleg a logisztikai szempontok figyelembevételével még hatékonyan kialakíthatóak.
Leggyakrabban alkalmazott csomagolási változat a veszélyes anyagok küldeménydarabos szállításakor az úgynevezett normál csomagolás.
Ezen csomagolások kialakítása oly módon történik, hogy azok ellenállnak a szállítás - tárolás - rakodás során fellépő igénybevételeknek, oly módon, hogy sem a környezet, sem a résztvevők épségét nem veszélyeztetik.
A csomagolóeszközök veszélyes áruval közvetlenül érintkező
részeit a veszélyes áru nem támadhatja meg, sem lényegesen nem gyengítheti, részei nem okozhatnak veszélyes hatást, pl. reakció katalizálását vagy a veszélyes áruval való reakciót, és részei nem tehetik lehetővé a veszélyes áru áthatolását, ami a szokásos szállítási körülmények között veszélyt okozhat.
Jegyezze meg, hogy az alkalmazható normál csomagolásra vonatkozóan honnan szerezhet információt!
Természetesen ahhoz, hogy lehetséges legyen egy adott csomagolóeszköz alkalmazása az adott veszélyes anyag elszállításához, azt a szabályzatoknak is engedélyezniük kell. Mindezekkel kapcsolatosan, ahogy a korábbiakban is, az ADR 3.2.A táblázata nyújt nekünk segítséget. Csomagolások alkalmazhatóságra vonatkozóan a 8. oszlop az, amelyik információt nyújt.
UN 1830, Kénsav anyag ,ADR szerinti adatsora a 3.2.A táblázatban
A már jól ismert UN 1830 esetén jól látható, hogy két betűszám kombináció szerepel (P001 és IBC 02).
Jegyezze meg, mit jelölnek a P, IBC és LP jelölések!
Mivel ezen (8) oszlop mind a normál csomagolóeszközök, mind a nagyméretű és nagycsomagolásokra nyújt információkat, így fontos, hogy ismerjük az egyes küldeménydarab kategóriák rövidítéseit. Mindezeket már ezen modul korábbi leckéjében meg is tettük. Összefoglalva:
P: Normál csomagolások, IBC: Nagyméretű csomagolóeszközök, LP: Nagycsomagolások.
Ezen leckében csak a normál csomagolásokkal foglalkozunk, a többi kategória késöbbiekben kerül ismertetésre.
A Pxxx kódolás, ahol a 3db x helyett számok szerepelnek, mindegyike egy csomagolási utasítást rejt. Ezen utasítások tartalmaznak információkat és előírásokat arra vonatkozóan, hogy mely csomagolóeszköz típus, milyen feltételek teljesülése mellett alkalmazható.
Azonban, az a tény, hogy ott egy betű-szám kombináció szerepel, még nem ad elégséges támpontot abban, hogy az engedményes mennyiség pontosan mit is jelent.
Az alább látható példa a P503-as csomagolási utasítást tartalmazza:
P503 csomagolási utasítás
Jegyezze meg, milyen adatokat tartalmaz a csomagolási utasítás!
A csomagolási utasítás általában arra vonatkozólag nyújt támpontot, hogy
milyen csomagolás típusok alkalmazhatóak kombinált csomagolás: belső (esetleg köztes) és külső csomagolás együttese, önálló csomagolás: egyéb belső csomagolás nélküli önálló tároló edényzet az egyes csomagolóeszközök (akár belső, akár külső) legnagyobb nettó (töltő) tömege (kg) A felhasználható csomagolóeszköz "szabályzatok szerinti" pontos megnevezése.
Jól látható, hogy az egyes csomagolóeszköz megnevezések mögött minden esetben egy betű szám kombináció szerepel. Ennek célja az, hogy a veszélyes áru szállításra szánt csomagolások nemzetközi desztinációban történő alkalmazásakor, valamint a nyelvi különbözőségekből adodóan számos félreértés és ezáltal szállítási kockázatnövekmény keletkezhet.
Ezek elkerülése végett minden szabályzat az alkalmazható csomagolóeszköz típusára és anyagára vonatkozóan egy általános "kódolást" alakított ki.
Jegyezze meg, hogy a normál csomagolások esetén mik az egyes csomagolóeszköz-típusok és anyagok kódjai!
A kód a következő elemekből áll:
1. egy arab számjegy, amely a csomagolóeszköz fajtáját jelzi, pl. hordó, kanna stb.; ezt követi:
egy vagy több latin nagybetű, amely az anyagot jelzi, pl. acél, fa stb.; ezt követi szükség esetén:
egy arab számjegy, amely a csomagolóeszköz kategóriáját jelzi azon a típuson belül, amelyhez tartozik.
A következő számjegyek jelzik a csomagolóeszköz fajtáját:
1 - Hordó 2 - (fenntartva) 3 - Kanna 4 - Láda 5 - Zsák 6 - Összetett csomagolóeszköz 7 - (fenntartva) 0 - Finomlemez csomagolóeszközök
A következő nagybetűk jelzik az anyagot:
A - Acél (bármilyen minőségű vagy felületkezelésű) B - Alumínium C - Fa D - Rétegelt falemez F - Farostlemez G - Papírlemez H - Műanyag L - Textil M - Papír, többrétegű N - Fém (acélt és alumíniumot kivéve) P - Üveg, porcelán vagy kőagyag.
A harmadik karakterként (ami egy arab szám) a csomagolóeszköz típus egy adott kategóriáját jelöli. Az alábbi táblázat, mely tartalmazza az összes lehetséges csomagolóeszköz/csomagolóanyag változatot, tartalmazza ezen alkategóriákat is.
Tanulmányozza az alábbi táblázatot! Figyelje meg, hogyan adódik az egyes csomagolások kódjele a fent ismertetett elvek alapján! A táblázatot nem kell megtanulnia. Az önellenőrző kérdésekre és a vizsgakérdésekre választ fog tudni adni, ha ismeri a kódjel első két karakterének jelentését.
Fajta | Anyag | Kategória | Kódjel
1 Hordó | A Acél | nem levehető tetővel | 1A1
levehető tetővel | 1A2
B Alumínium | nem levehető tetővel | IBI
levehető tetővel | 1B2
D Rétegelt falemez |  | ID
G Papírlemez |  | 1G
H Műanyag | nem levehető tetővel | 1H1
levehető tetővel | 1H2
N Fém (acélt és alumíniumot kivéve) | nem levehető tetővel | 1N1
levehető tetővel | 1N2
2 (fenntartva) |  |  |
3 Kanna | A Acél | nem levehető tetővel | 3A1
levehető tetővel | 3A2
B Alumínium | nem levehető tetővel | 3B1
levehető tetővel | 3B2
H Műanyag | nem levehető tetővel | 3H1
levehető tetővel | 3H2
4 Láda | A Acél |  | 4A
B Alumínium |  | 4B
C Fa | közönséges faláda | 4C1
portömör faláda | 4C2
D Rétegelt falemez |  | 4D
F Farostlemez |  | 4F
G Papírlemez |  | 4G
H Műanyag | habosított | 4H1
tömör | 4H2
N Fém, más, mint acél vagy alumínium |  | 4N
5 Zsák | H Műanyagszövet | belső zsák vagy bevonat nélkül | 5H1
portömör | 5H2
vízálló | 5H3
H Műanyag fólia |  | 5H4
L Textil | belső zsák vagy bevonat nélkül | 5L1
portömör | 5L2
vízálló | 5L3
M Papír | többrétegű | 5M1
többrétegű, vízálló | 5M2
6 Összetett csomagolóeszköz | H Műanyag tartály | külső acélhordóval | 6HA1
külső acélládával vagy rekesszel | 6HA2
külső alumíniumhordóval | 6HB1
külső alumíniumládával vagy rekesszel | 6HB2
külső faládával | 6HC
külső rétegelt falemez hordóval | 6HD1
külső rétegelt falemez ládával | 6HD2
külső papírlemez hordóval | 6HG1
külső papírlemez ládával | 6HG2
külső műanyag hordóval | 6HH1
külső tömör műanyag ládával | 6HH2
P Üveg, porcelán vagy kőagyag tartály | külső acélhordóval | 6PA1
külső acélládával vagy rekesszel | 6PA2
külső alumíniumhordóval | 6PB1
külső alumíniumládával vagy rekesszel | 6PB2
külső faládával | 6PC
külső rétegelt falemez hordóval | 6PD1
külső vesszőkosárral | 6PD2
külső papírlemez hordóval | 6PG1
külső papírlemez ládával | 6PG2
külső habosított műanyag csomagolóeszközzel | 6PH1
külső tömör műanyag csomagolóeszközzel | 6PH2
0 Finomlemez csomagolóeszköz | A Acél | nem levehető tetővel | 0A1
levehető tetővel | 0A2
Ahhoz azonban hogy a csomagolóeszközöket pontosan (akár UN jelölés hiányában) vissza tudjuk azonosítani, fontos néhány definícióval megismerkedni. A hétköznapi életben, az iparban elfogadott megnevezések sokszínűsége okán, a veszélyes áruk esetén alkalmazható normál csomagolóeszközök (P) mindegyike az alábbi típusok egyikébe kell hogy kerüljön.
Jegyezze meg a normál csomagolások kialakításainak jellemzőit! (Legfontosabb jellemzőket aláhúzással jelöltük.)
1: Hordó:
Fémből, papírlemezből, műanyagból, rétegelt falemezből vagy más alkalmas anyagból készült, henger alakú csomagolóeszköz, sík vagy domború fenékkel. Ez a meghatározás magában foglalja az egyéb alakú csomagolóeszközöket is, pl. kúpos nyakú, kör keresztmetszetű tartályokat vagy vödröket. A fahordók és a kannák nem tartoznak ezen meghatározás alá;
3: Kanna:
Fémből vagy műanyagból készült, négy- vagy sokszög keresztmetszetű, egy- vagy többnyílású csomagolóeszköz;
4: Láda:
Fémből, fából, rétegelt falemezből, farostlemezből, papírlemezből, műanyagból vagy más alkalmas anyagból készült, négyszögletes vagy sokszög alakú oldalakkal rendelkező teljes falú csomagolóeszköz. Kis nyílások olyan célokra, mint a könnyebb megfogás vagy felnyitás vagy a besorolási követelmények kielégítése, engedélyezettek, amennyiben ezek nem befolyásolják a csomagolóeszköz integritását a szállítás alatt
5: Zsák:
Papírból, műanyag fóliából, textilből, szövött anyagból vagy más alkalmas anyagból készült hajlékony csomagolóeszköz.
6: Összetett csomagolóeszköz:
Belső műanyag tartályból és külső (fém, papírlemez, rétegelt falemez stb.) csomagolásból álló csomagolóeszköz. Ez a csomagolóeszköz, ha egyszer már összeállították, szétválaszthatatlan marad, így töltik, raktározzák, szállítják és ürítik;
7: Finomlemez csomagolóeszköz:
Olyan
kör, ellipszis, négyszög vagy sokszög keresztmetszetű (vagy kúp alakú), valamint kúpos nyakú vagy vödör alakú, ónozott acéllemezből vagy finomlemezből 0,5 mm-nél kisebb falvastagsággal, lapos vagy domború fenékkel, egy vagy több töltőnyílással
készült csomagolóeszköz, amely nem esik a hordóra vagy kannára vonatkozó meghatározás alá;
Alkategóriánál:
Nem levehető /levehető tető: nem levehető tetejű hordók/kannák (pl.: 1A1/ 3A1) palástján és tetején a töltő-, ürítő- és szellőzőnyílások átmérője nem haladhatja meg a 7 cm-t. Az ennél nagyobb nyílású hordókat/kannákat levehető tetejűnek (pl.: 1A2/3A2) kell tekinteni
Közönséges fa: a fának jól kiérleltnek, a kereskedelemben szokásos mértékben száraznak és minden olyan hiányosságtól mentesnek kell lennie.
Portömör: következő módok valamelyikével kell portömörré tenni (például zsákot):
a) | a zsák belső felületére ragasztott papírral vagy műanyag fóliával; vagy
b) | egy vagy több, különálló papír vagy műanyag belső zsákkal.
Vízálló: nedvesség behatolásának megakadályozására például a zsákot pl. a következő módok valamelyikével kell vízállóvá tenni:
a) | különálló, vízálló papír (pl. viasszal átitatott nátronpapír, bitumenes papír vagy műanyaggal bevont nátronpapír) belső zsákkal; vagy
b) | a zsák belső felületére ragasztott műanyag fóliával; vagy
c) | egy vagy több műanyag belső zsákkal.
Természetesen az egyes csomagolóeszköz típusokra vonatkozóan számos anyag, konstrukciós és egyéb speciális előírásokat tartalmaznak a szabályzatok. Mivel ezen tananyag célja az általános szemlélet és ismeretanyag átadása, így ezek ismertetésére nem kerül sor.
A korábban már leírtak alapján, az alábbi példa (UN 3362) jól mutatja egy veszélyes anyag normál csomagolásban történő szállításakor alkalmazható változatokat.
P010-es csomagolási utasítás
Az utasítás alapján látható, hogy kombinált csomagolásként és önálló csomagolásként mely típusok, mekkora nettó tömegben és térfogattal alkalmazhatóak az UN 3362 számú anyag esetén.

| Önellenőrző kérdések
1. Jelölje meg, milyen jellel kezdődik a normálcsomagolások csomagolási utasítása!
| P
| IBC
| LP
| CS
2. Jelölje meg, az alábbiak közül mit tartalmaz a csomagolási utasítás az alkalmazható csomagolással kapcsolatban!
| Maximális nettó töltőtömegét
| Csomagolóeszköz típusát
| Minimális csomagolóanyag mennyiség
| A kötelező vizsgálattok körét
3. Jelölje meg, mi jelöli a csomagolóeszköz típusát!
| Arab szám
| Római szám
| Nagybetű
4. Jelölje meg, mi jelöli a csomagolóeszköz anyagát!
| Arab szám
| Római szám
| Nagybetű
5. Jelölje meg, mi a közönséges faláda kódja!
| 1A1
| 4G
| 4C1
| 5H4
6. Jelölje meg, milyen számmal kezdődik az összetett csomagolóeszköz kódja!
| 1
| 4
| 6
| 5
7. Jelölje meg, mi az "1A1" kódjel jelentése!
| acél hordó nem levehető tetővel
| műanyag hordó nem levehető tetővel
| acél kanna vízálló
| fa hordó levehető tetővel
8. Jelölje meg, mi az "5M2" kódjel jelentése!
| textil hordó portömör
| papírzsák vízálló
| papírlemez láda tömör
9. Jelölje meg, mit jelent a "D" betű a kódjelben!
| papírlemez
| rétegelt falemez
| textil
| üveg
10. Jelölje meg, milyen alapfelületű lehet a kanna!
| Henger
| Négyszög
| Háromszög
| Ellipszis
11. Mekkora lehet levehető tető esetén az átmérő?
| Minimum 7 cm
| Maximum 70 cm
| Maximum 70 mm
| Minimum 60 mm
12. Jelölje meg, mely adatok hiányoznak a következő mondatból: "A finomlemez csomagolóeszköz ... előállított falvastagsága ... lehet."
| Alumíniumból / minimum 0,5 mm
| Ónozott acélból / minimum 0,5 m
| Alumíniumból / maximum 0,5 mm
| Ónozott acélból / maximum 0,5 mm
13. Jelölje meg, mely adatok hiányoznak a következő mondatból: "A 6HA1 csomagolás tartalmaz ... belső, és ... külső csomagolást."
| Műanyag / acél
| Láda / hordó
| Acél / műanyag
| Alumínium / műanyag